CELEX: 62007CA0424
Language: da
Date: 2009-12-03 00:00:00
Title: Sag C-424/07: Domstolens dom (Fjerde Afdeling) af 3. december 2009 — Europa-Kommissionen mod Forbundsrepublikken Tyskland (Traktatbrud — elektronisk kommunikation — direktiv 2002/19/EF — direktiv 2002/21/EF — direktiv 2002/22/EF — net og tjenester — nationale regler — nye markeder)

1.5.2010   
            
            
               DA
            
            
               Den Europæiske Unions Tidende
            
            
               C 113/3
            
         Domstolens dom (Fjerde Afdeling) af 3. december 2009 — Europa-Kommissionen mod Forbundsrepublikken Tyskland
   (Sag C-424/07) (1)
   
   (Traktatbrud - elektronisk kommunikation - direktiv 2002/19/EF - direktiv 2002/21/EF - direktiv 2002/22/EF - net og tjenester - nationale regler - nye markeder)
   2010/C 113/03
   Processprog: tysk
   
      Parter
   
   
      Sagsøger: Europa-Kommissionen (ved G. Braun og A. Nijenhuis, som befuldmægtigede)
   
      Sagsøgt: Forbundsrepublikken Tyskland (ved M. Lumma, som befuldmægtiget, Professor C. Koenig og Rechtsanwalt S. Loetz)
   
      Sagens genstand
   
   Traktatbrud — tilsidesættelse af artikel 8, stk. 4, i Europa-Parlamentets og Rådets direktiv 2002/19/EF af 7. marts 2002 om adgang til og samtrafik mellem elektroniske kommunikationsnet og tilhørende faciliteter (adgangsdirektivet) (EFT L 108, s. 7), artikel 6 og 7, artikel 8, stk. 1, artikel 15, stk. 3, og artikel 16 i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33) og artikel 17, stk. 2, i Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet) (EFT L 108, s. 51) — afgrænsning, analyse og regulering af nye markeder — nationale regler, der afgrænser »nye markeder« generelt og fastsætter restriktive betingelser for så vidt angår de nationale tilsynsmyndigheders regulering af disse markeder såvel som anvendelsen af høringsproceduren fastsat i fællesskabsretten i forbindelse med foranstaltningerne til afgrænsning og analyse af disse markeder.
   
      Konklusion
   
   
               1)
            
            
               Forbundsrepublikken Tyskland har tilsidesat sine forpligtelser i henhold til artikel 8, stk. 4, i Europa-Parlamentets og Rådets direktiv 2002/19/EF af 7. marts 2002 om adgang til og samtrafik mellem elektroniske kommunikationsnet og tilhørende faciliteter (adgangsdirektivet), artikel 6 og 7, artikel 8, stk. 1 og 2, artikel 15, stk. 3, og artikel 16 i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) og artikel 17, stk. 2 i Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet), idet den har vedtaget § 9a i lov om telekommunikation (Telekommunikationsgesetz) af 22. juni 2004.
            
         
               2)
            
            
               Forbundsrepublikken Tyskland betaler sagens omkostninger.
            
         
      (1)  EUT C 283 af 24.11.2007.